jkorsvik/nowiki_second_scrape_merged huggingface dataset:
Al-Walīd I

Al-Walīd ibn ʿAbd al-Malik (arabisk: الوليد بن عبد الملك; født 668, død 23. februar 715 e.Kr. i Damaskus) var den sjette kalifen av umayyadekalifatet fra 705 til 715. Som sin far Abd al-Malik var han en effektiv hersker som utviklet et velferdssystem med sykehus og institusjoner for utdannelse og kultur. Han sørget også for at riket hadde et effektivt militærvesen, og det var i hans regjeringstid at muslimene erobret det vestlige Nord-Afrika fra Det bysantinske riket og først invaderte Den iberiske halvøy, og slik utvidet det tidlige kalifatet til dets største utstrekning.


== Liv og virke ==


=== Bakgrunn ===
l-Walīd var sønn av Abd al-Malik ibn Marwan og hans hustru, som kom fra den sentralarabiske region Najd.


=== Kalifat ===
Al-Walid ibn Abd al-Malik ble kalif den 8. oktober 705; han etterfulgte sin far Abd al-Malik, som var kalif fra 685 til sin død i 705. I al-Walids regjeringstid ble umayyadenes grep om makten ytterligere befestet, delvis på grunn av at kalifen kunne fortsette å støtte seg på farens erfarne og dyktige stattholdere, som for eksempel Hadjdjadj ibn Jusuf (født ca. 661, død i 714).
Under al-Walid nådde kalifatet sin største geografiske uttstrekning. I vest strakk det seg helt til Maghreb, og med Tariq ibn Ziyad som hærfører ble erobringen av Det vestgotiske rike innledet i 711. I øst klarte kalifen å erobreSindh og Indus-dalen i 711, med Muhammad ibn al-Qasim som hærfører, og i 712 startet et felttog under ledelse av Qutaiba ibn Muslim som førte til at Transoxania ble innlemmet i kalifatet. Ummayadene klarte å sikre seg i Kaukasusområdene mot khasarenes angrep (711–713), og oppnådde også militære fremganger mot Det bysantinske rike. Al-Walid forberedte dessuten et felttog mot selve Konstantinopel, men det kunne ikke settes i gang før under hans etterfølger Sulaymān ibn ʿAbd al-Malik (715–717).
For pilegrimer og reisende sørget han for å anlegge av en rekke veier, fremfor alt mot Mekka, med brønner, herberger og hospitser. Under han ble Umayyademoskeen i Damaskus bygd; dette var islams største sakralbygg (707–715). Han lot også utvide Profetmoskeen i Medina (707). Antagelig var det i hans regjeringstid at al-Aqsa-moskeen i Jerusalem ble ferdig, en gang mellom  706 og 717.
Denne omfattende byggevirksomheten innebar imidlertid store skattleggelser av befolkningen. Bare byggingen av Umayyademoskeen i Damaskus skal ha kostet 5,6 millioner gulldirham.
Al-Walid døde den 23. februar 715.


== Litteratur ==
Heinz Halm (utg.), (begründ. von Ulrich Haarmann): Geschichte der arabischen Welt. 3. erweiterte Auflage. Verlag C. H. Beck, München 1994, ISBN 3-406-38113-8, (Beck's historische Bibliothek).
Julius Wellhausen: Das Arabische Reich und sein Sturz. Reimer, Berlin 1902, (Nachdruck: 2. unveränderte Auflage. de Gruyter, Berlin 1960).
Richford (New York)

Richford er en by i Tioga County i New York (USA), som hadde 1 172 innbyggere i 2010. Byen er oppkalt etter Ezekial Rich, en av de første innbyggerne og en ildsjel for byen.
Byen Richford er den nordligste i fylket og ligger sørøst for Ithaca, New York.


== Eksterne lenker ==
Richford by
Richfords historie Arkivert 23. mai 2012 hos Wayback Machine.
Broome-Tioga Motocross
Visit Tioga
Maurice B. Clark

Maurice B. Clark var en amerikansk forretningsmann og forretningspartner til John D. Rockefeller sr. Senere under den amerikanske borgerkrigen (1863), gikk de inn i oljebransjen. Senere kjøpte Rockefeller, Clarks (og sin brors) del av selskapet på auksjon for 72 500 dollar.


== Referanser ==


== Litteratur ==
Titan: The Life of John D. Rockefeller, Sr., Ron Chernow, Random House, 1998.
Omajademoskeen i Damaskus

Umayyademoskeen eller den store moskeen i Damaskus (arabisk navn: جامع بني أمية الكبير DIN: Ğāmʿ Banī Umayyah al-Kabīr), tidligere Døperen Johannes' basilika (gresk: Βασιλική του Αγίου Ιωάννη του Βαπτιστή; Vasilikí tou Agíou Ioánni tou Vaptistí) er en moské i den gamle delen av Damaskus (Dimašq).  
Den er en av de eldste og største moskeene i verden, og blir regnet for å være islams fjerde helligste sted. Den var forbilde for moskeen i Córdoba (Spania), La Mezquita, reist etter den mauriske erobringen av al-Andalus.


== Historie ==
Etter den arabiske erobringen av Damaskus i 634 ble moskeen bygd på stedet der det hadde vært en kristen basilika viet til Døperen Johannes (arabisk Yaḥyā) siden den romerske keiser Konstantin den stores tid.  
Moskeen ble ferdigbygd i 715, under umayyadekalifen al-Walīd I som kjøpte kirken rundt år 710 og erstattet den med en moské.Moskeen er basert på Bysantinsk arkitektur og bygget av Koptiske Kristne. 
Moskeen har et kapell som det blir sagt fremdeles kan inneholde Johannes' hode. Det sies også at dette er stedet dit Jesus (arabisk: ʿĪsā) vil vende tilbake ved verdens ende. 
Saladins grav befinner seg i en liten hage på utsiden av moskeens nordlige mur.


== Referanser ==


== Eksterne lenker ==
(en) Umayyad Mosque – kategori av bilder, video eller lyd på Commons
Harvey Samuel Firestone

Harvey Samuel Firestone (født 20. desember 1868, død 7. februar 1938) var en amerikansk forretningsmann og grunnlegger av Firestone Tire and Rubber Company, et av verdens første selskap som laget bildekk.


== Referanser ==


== Eksterne lenker ==
Firestone Tires
Firestone Tires' Timeline
(en) Harvey Samuel Firestone på Internet Movie Database 
Academy of Achievement's biography on Firestone
Info Please biography on Harvey Firestone
NNDB biography on Harvey Firestone
Automotive Hall of Fame biography on Harvey Firestone
About Firestone Canada
Harvey Firestone - Find-a-grave memorial page
Storhjelm

Storhjelm (Aconitum napellus) eller Venusvogn er en vakker høyreist blomst i soleiefamilien. 
Den er flerårig og en kjent og kjær prydplante her i landet. Storhjelm har en stiv opprett stengel som kan bli opptil 100-120 cm høy med flikete, blanke blader. Den blomstrer med dypblåfiolette blomster i juli til august. Den kan bli en del forgreinet og har ofte relativt lange blomsterstilker. Storhjelm liker jevn fuktighet og kan trives i sol eller lett skygge.

Storhjelm er svært hardfør og var tidligere en av de mest brukte hageplantene i Nord-Norge. Planten ble ofte brukt som "fattigmannshekk" i gamle dager. I Hornindal ble den kalt for "Fruens tøffel". Andre steder ble den kalt for "Studenternæse" eller "Duva". Storhjelm er en nær slektning av Tyrihjelm som vokser vilt i Norge.
Hele planten er meget giftig og hører til de mest giftige hageplantene vi har. Munkene innførte den som klosterhageplante og den kan spre seg med frø. Storhjelm har blitt forvillet mange steder i Norge. I Norden er Storhjelm første gang beskrevet i Danmark i 1563, under navnet Napellenurt. Storhjelm ble tidligere brukt i medisin, som til bedøvelse og i romertiden ble den brukt som gift til fienden.

Storhjelm kan ofte stå igjen på tuftene ved fraflyttede hus og den blir svært gammel som hageplante. Det finnes også rosa og hvite varianter av storhjelm, aconitum napellus Carneum, aconitum napellus Rubellum og aconitum napellus Album.


== Eksterne lenker ==
(en) Storhjelm i Encyclopedia of Life 
(en) Storhjelm i Global Biodiversity Information Facility 
(no) Storhjelm hos Artsdatabanken 
(sv) Storhjelm hos Dyntaxa 
(en) Storhjelm hos ITIS 
(en) Storhjelm hos NCBI 
(en) Storhjelm hos The International Plant Names Index 
(en) Storhjelm hos Tropicos 
(en) Kategori:Aconitum napellus – bilder, video eller lyd på Wikimedia Commons 
(en) Aconitum napellus – galleri av bilder, video eller lyd på Wikimedia Commons 
Aconitum napellus – detaljert informasjon på Wikispecies
Ludvig Christiansen

Ludvig «Lulle»/«Lullu» Mack Kragh Christiansen (født 28. september 1900 i Drammen, død 8. mai 1976) var en norsk idrettsutøver og idrettsleder. Han representerte Ski- og Fotballklubben Trygg fra Oslo i bandy, fotball og ishockey. Christiansen ble norsk mester for Trygg i bandy i 1921 og i ishockey i 1935. Han spilte fire landskamper i bandy.
Christiansen var en av initiativtakerne til stiftelsen av Norges Ishockeyforbund i 1934 og ble forbundets første visepresident. Han var medlem av uttagningskomiteen for landslaget i fotball fra 1933 til og med 1937, de to siste årene som leder. Under hans ledelse sto komiteen bak uttaket av bronselaget til OL i 1936.I det sivile var Ludvig Christiansen tannlege med egen praksis i Bygdøy Allé.


== Referanser ==
Lina Undrum Mariussen

(...) vi har å gjera med ein poet som viser ein genuin musikalitet i det strofiske; ei varm innføling i det emosjonelle og biletlege; og ein moden autoritet i skriveposituren.

Lina Undrum Mariussen (født 1. juli 1980) er en norsk forfatter fra Bjølsetgrenda i Elverum. Hun debuterte med diktsamlinga Finne deg der inne og hente deg ut som ble gitt ut på Forlaget Oktober i 2011. Boka ble nominert til Norlis debutantpris og belønnet med Tarjei Vesaas debutantpris.Lina Undrum Mariussen har studert statsvitenskap og litteraturvitenskap ved NTNU Trondheim og vært elev ved Forfatterstudiet i Bø og i Tromsø. Hun har vært engasjert i Volumfestivalen i Elverum, medredaktør av tidsskriftet Nordahl & eftf., og sitter i arrangementskomiteen til Nordisk samtidspoesifestival (Rolf Jacobsendagene på Hamar). Hun har siden 2008 arbeidet som  administrasjons- og informasjonskonsulent ved Norsk Barnebokinstitutt i Oslo. Fra 2012 blir hun kunstnerisk rådgiver for Litteraturfestivalen på Lillehammer.


== Bøker ==
2011 – Finne deg der inne og hente deg ut – diktsamling


== Referanser ==


== Kilder ==
Presentasjon av Lina Undrum Mariussen i Forfatterkatalogen på Forfattersentrums nettsider


== Eksterne lenker ==
Bloggen til Lina Undrum Mariussen
Kritikerlaget: Månedens debutant i april: Lina Undrum Mariussen
Gent–Wevelgem 2012

Gent-Wevlegem 2012 var den 74. utgaven av Gent–Wevelgem. Rittet ble avholdt 25. mars 2012 og strakte seg over 235 km. Rittet var det sjuende i UCI WorldTour 2012 Som i 2004 og året før 2011, endte rittet med seier til Tom Boonen. 
I tillegg til de 18 UCI WorldTourlagene ble Accent.jobs-Willems veranda's, Cofidis, Farnese Vini Selle Italia, Europcar, Project 1t4i, Landbouwkrediet-Euphony og Topsport Vlaanderen-Mercator invitert til å delta.


== Resultater ==


== Eksterne lenker ==
(nl) Offisielt nettsted
María Teresa Andruetto

María Teresa Andruetto (født 26. januar 1954 i Arroyo Cabral, Córdoba) er en argentinsk forfatter, mest kjent for sine bøker for barn og ungdom. Hun mottok H.C. Andersen-prisen i 2012. 
Hun er utdannet som lærer og har arbeidet både i barne- og ungdomsskole. Hun har skrevet dikt, romaner, drama og barnebøker. Ved tildelingen av H.C. Andersen-prisen la juryen vekt på at hun skriver «viktige og originale verk med høy grad av estetisk bevissthet, og at hun skaper følsomme, dype og poetiske bøker med tydelige litterære ambisjoner. Hennes bøker berører flere emner, slik som migrasjon, indre verdner, urettferdighet, kjærlighet, fattigdom, vold og politiske spørsmål.»


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
ibby.org pressemeldinger
Læringslaben

Læringslaben (The learning lab Norway Læringslaben AS) ble opprettet i 1996 av Yngve Lindvig og Jarl Inge Wærness. 
Firmaet arbeider med å «utvikle teori, begreper, modeller og verktøy som kan bidra til skoleutvkling». Læringslaben ble slått sammen med Conexus i 2009.
Læringslaben høstet høsten 2007 diverse kritikk fra Utdanningsforbundet, Svein Sjøberg og Eivind Salen. Læringslaben kritiseres for dyre, men lettvinte løsninger av Svein Sjøberg: «Læringslaben sel veldig enkle dommar over skular, lærarar og elevar basert på kriteria som nærmast er dikta opp». Kritikken er tilbakevist av en rekke fagpersoner. (Evalueringene var bestilt av Læringslaben).


== Referanser ==


== Eksterne lenker ==
Tilbakevisning av kritikk
Parodi om skolerapporter
Fra en lektor
Erik Tørrissen

Erik Tørrissen (født 10. februar 1988 i Ålesund) er en norsk jurist og politiker (FrP). Han var 1. nestformann i Fremskrittspartiets Ungdom fra 2012 til 2014. Siden 2015 er Tørrissen kommunestyrerepresentant i Bærum, og er fra 2016 som advokatfullmektig i Advokatfirmaet BA-HR.Tørrissen er utdannet jurist fra Universitetet i Oslo, og bedriftsøkonom fra Handelshøyskolen BI. Han er bosatt på Fornebu. I perioden 2011–2015 var Tørrissen bystyrerepresentant i Ålesund og leder av kommunens kontrollutvalg. I samme periode var han vararepresentant til fylkestinget i Møre og Romsdal. Han har vært ansatt som valgkampsekretær for FpU i 2011-valgkampen, og valgkampsekretær og rådgiver for Fremskrittspartiet i Møre og Romsdal under valgkampen i 2009. Etter stortingsvalget i 2013 varslet Tørrissen sin avgang som nestleder i ungdomspartiet på grunn av tiltredelse som kommunikasjonsrådgiver i Fremskrittspartiets stortingsgruppe.


== Politiske standpunkter ==
Som liberalist støtter Tørrissen færre offentlige reguleringer, og blant annet en sterk reduksjon i tollavgifter for å unngå proteksjonisme. Han mener at offentlige skoler skal være livssynsnøytrale og har foreslått å fjerne forkynnelse og bordbønn fra den offentlige skolen. Han mener det bør åpnes for søndagsåpne butikker, og alkoholreklame som i dag er forbudt bør tillates. Han ønsker også å fjerne statens monopol på salg av vin og brennevin gjennom Vinmonopolet. Tørrissen er en kjent tilhenger av norsk medlemskap i EU.


== Referanser ==
Oddbjørn Schei

Oddbjørn Schei (født 8. april 1963 fra Skjervøy) er en norsk næringslivsleder, og har jobbet som direktør for Helse Nord IKT i Tromsø siden august 2013. Han var konsernsjef i Troms Kraft fra 2007 til 2012.Schei har vært elev og senere lærer på Breivika Tekniske Fagskole i Tromsø. Han er utdannet sivilingeniør og jobbet i 20 år i Telenor før han i 2007 ble konsernsjef i Troms Kraft.


== Referanser ==
Nordisk samtidspoesifestival

Nordisk samtidspoesifestival – Rolf Jacobsen-dagene på Hamar, også omtalt som 
Nordisk poesifestival og Rolf Jacobsen-dagene, er en litteraturfestival som blir arrangert på Hamar i Hedmark fylke. Festivalen har blitt avholdt hver vår siden 2007, omkring 8. mars, Hamar-dikteren Rolf Jacobsens fødselsdag. Programmet består av opplesninger av nordiske lyrikere, konserter og annet.


== Historikk og aktivitet ==
Nordisk samtidspoesifestival kom i stand i 2007 i forbindelse med hundreårsmarkeringen for fødselen til Rolf Jacobsen (1907–1997), lyriker og journalist som bodde og arbeidet på Hamar. Rolf Jacobsen-dagene dette året åpnet i Hamar gamle rådhus onsdag 8. mars og varte til 11. mars. Lyrikkprogrammet omfattet blant andre Pia Tafdrup og Jan Jakob Tønseth. Jubileet ble også feiret med boklansering, kunstutstillinger og søndagsmatiné.Nordisk poesifestival har siden samlet enkeltdiktere fra hele Norden. Det er programposter for barn og voksne. Det har ofte vært spesiell oppmerksomhet om forfatterskapet til en utvalgt «festivalpoet». Blant disse har vært Øyvind Rimbereid (i 2013), Cecilie Løveid (i 2015), Tua Forsström (i 2016), Øyvind Berg (i 2017), Göran Sonnevi (i 2018) og Hanne Bramness (i 2019).
Nordisk poesifestival utgir skriftserien Nordisk samtidspoesi i samarbeid med det akademiske Oplandske Bokforlag.


== Se også ==
Oslo Internasjonale Poesifestival


== Referanser ==


== Eksterne lenker ==
Festivalens egen nettpresentasjon
Festivalens side på Facebook
Ulrik Langen

Ulrik Langen (født 6. oktober 1966) er en dansk historiker som siden 2012 har vært professor i 1700-tallets historie ved Københavns Universitet. Før det var han lektor ved Syddansk Universitet.Langen har en ph.d. i historie og har utgitt flere bøker. Boken Revolutionens Skygger fra 2005 handler om de franske emigrantene i København 1789-1814 og ble utnevnt til «Årets historiske bog 2005» av Dansk Historisk Fællesråd.
I 2008 ga han ut Den afmægtige – en biografi om Christian 7.  som nyfortolker Christian VIIs person og rolle i dansk historie.
Boken Hundemordet i Vimmelskaftet – og andre fortællinger fra 1700-tallets København skrevet i samarbeide med Peter Henningsen ble valgt til Årets historiske bog 2010 av Dansk Historisk Fællesråd.Langen har også vært historisk konsulent på filmen En kongelig affære.


== Utvalgt bibliografi ==
Ritualernes magt – ritualer i europæisk historie 500-2000, Roskilde Universitetsforlag, 2002. ISBN 87-7867-156-6.
Rygternes magt, Høst, 2004. ISBN 87-14-29940-2.
Revolutionens Skygger – Franske emigranter og andre folk i København 1789-1814, Lindhardt & Ringhof, 2005. ISBN 87-595-2430-8.
Den afmægtige – en biografi om Christian 7., Jyllands-Postens Forlag, 2008. ISBN 978-87-7692-093-7.
Hundemordet i Vimmelskaftet – og andre fortællinger fra 1700-tallets København (sammen med Peter Henningsen), Jyllands-Postens Forlag, 2010. ISBN 9788776922214.
Det sorteste hjerte: Historien om et dybt fald i enevældens København, København: Politikens Forlag, 2012. ISBN 9788740000887.
Tyven : den utrolige historie om manden, der stjal guldhornene, København: Politikens Forlag, 2015. ISBN 978-87-4001-545-4


== Referanser ==


== Eksterne lenker ==
(en) Ulrik Langen på Internet Movie Database 
(da) Ulrik Langen på Filmdatabasen 
(da) Ulrik Langen på danskefilm.dk 
(da) Ulrik Langen forteller på Det Kongelige Bibliotek om sin bok Den afmægtige – en biografi om Christian 7.
Klekkende Høj

Klekkende Høj er en tvillingjættestue på Vestmøn. Jættestuen er utgravd av kammerherre Calmette fra godset Marienborg i slutten av 1700-tallet. Jættestuen fremstår i dag totalt nyrestaurert og i jættestuens ene kammer finnes en rekonstruksjon av hvordan et jættestuekammer så ut i steinalderen. 


== Eksterne lenker ==
DanskeFortidsminder
Stavanger Sykleklubb

Stavanger Sykleklubb er en norsk sykkelklubb grunnlagt i 1928. Klubben har gjennom en årrekke produsert talentfulle syklister som har vunnet NM (Junior og Senior), samt deltatt i Giro d'Italia og Tour de France, sist Alexander Kristoff. 
Talt i NM-medaljer er SSK en av landets mestvinnende klubber på 2000-tallet.


== Eksterne lenker ==
Offisielt nettsted
Frekvensbånd

Radiofrekvensspekteret deles inn i ulike frekvensområder eller frekvensbånd. Forutenom ulike grunninndelinger i store områder gjøres det en betydelig finere inndeling ved regulering av hvordan frekvensene kan brukes. Den internasjonale telekommunikasjonsunion er det viktigste organet for dette.
I Norge reguleres frekvensforvaltningen av Nasjonal kommunikasjonsmyndighet.
Marty Sampson

Marty Sampson (født 31. mai 1979) er en tidligere kristen sanger og låtskriver. Han var en av lederne for lovsangen i Hillsong Church i Sydney i Australia. 
Sampson har skrevet en rekke sanger, mange er utgitt på serien av live-album fra Hillsong Church. Han var med i bandet Hillsong United som fast medlem fra oppstarten. Han spiller helst gitar, men trakterer også piano og trommer. Blant hans mest kjente sanger er By Your Side, Now That You're Near, Home, All Day, What the World Will Never Take, There Is Nothing Like, All I Need Is You og Deeper.
I 2019 uttalte han at han var lettet over å ikke lenger regne seg som kristen.


== Referanser ==


== Eksterne lenker ==
Offisielt nettsted
Zdeněk Ondrášek

Zdeněk Ondrášek (født 22. desember 1988) er en tsjekkisk fotballspiller som spiller for den polske klubben Wisła Kraków.Ondrášek kom i mars til Tromsø på lån fra den tsjekkiske klubben České Budějovice. Han fikk sin debut i serieåpningen hjemme mot Fredrikstad 25. mars 2012, da han ble byttet inn i det 59. minutt. Etter bare tre minutter på banen scoret han kampens eneste mål.
Ondrášek ble delt toppscorer med Peter Kovacs i Tippeliga sesongen 2012, med sine 14 mål på 29 kamper.
Ondrášek har tilnavnet «Kobra».


== Referanser ==


== Eksterne lenker ==
(en) Zdeněk Ondrášek – UEFA 
(en) Zdeněk Ondrášek – Major League Soccer 
(en) Zdeněk Ondrášek – Transfermarkt 
(en) Zdeněk Ondrášek – national-football-teams.com 
(en) Zdeněk Ondrášek – WorldFootball.net 
(en) Zdeněk Ondrášek – FootballDatabase.eu 
(en) Zdeněk Ondrášek – Soccerway 
(en) Zdeněk Ondrášek – EU-Football.info 
(en) Zdeněk Ondrášek – FAČR 
(en) Zdeněk Ondrášek – FBref 

(cs) Zdeněk Ondrášek på FAČRs offisielle hjemmeside
Spillerprofil på Tromsø ILs offisielle hjemmeside
Villa Skagestad

Villa Skagestad er tegnet av arkitekten Sverre Fehn og ligger på Kjelsås i Oslo. Eiendommen ligger i Fallanveien 14A et stykke oppe i Grefsenåsen. Eiendommen ble utskilt fra Myrer gård i 1912 og fikk navnet «Mariefryd» etter den første eieren, Maria Katarina Svensson, født Fryksten. Teatersjef Tormod Skagestad kjøpte eiendommen i 1960, og ga oppdraget med å tegne en villa til seg og sin familie til arkitekt Sverre Fehn. Villa Skagestad består av underetasje og hovedetasje på til sammen 220 kvadratmeter og sto ferdig i 1964. 


== Billedgalleri ==

		
		


== Eksterne lenker ==
Bilder av Villa Skagestad hos DigitaltMuseum
«Villa Skagestad». Kulturminnesøk. Riksantikvaren – Direktoratet for kulturminneforvaltning.
Euclides Pinto Martins

Euclides Pinto Martins (født 15. april 1892 i Camocim i Brasil, død 12. april 1924 i Rio de Janeiro i Brasil) var en var en brasiliansk flypioner. Han var fortsatt ung da han på slutten av 1922 ble valgt til å være en del av mannskapet på et fly chartret av avisen New York World som forsøkte seg på en pionerflygning mellom Nord- og Sør-Amerika. Euclides Pinto Martins ble dermed med på den første flygningen fra New York til Rio de Janeiro.
Pinto Martins internasjonale lufthavn, flyplassen i Fortaleza, bærer hans navn.
Lindsey McKeon

Lindsey McKeon (født 11. mars 1982) er en amerikansk skuespillerinne som er kjent for sin rolle som Taylor James i serien One Tree Hill.


== Eksterne lenker ==
(en) Lindsey McKeon på Internet Movie Database 
(fr) Lindsey McKeon på Allociné 
(en) Lindsey McKeon på AllMovie 
(en) Lindsey McKeon hos The Movie Database
Beady Eye

Beady Eye var et engelsk rockeband dannet i 2009. Bandet besto av bassist Jay Mehler, vokalist Liam Gallagher, gitarist Gem Archer, gitarist Andy Bell og trommeslager Chris Sharrock, som alle (uten om Mehler) er tidligere medlemmer av Oasis. Oasis brøt opp i 2009 etter at sjefs-låtskriver og gitarist Noel Gallagher sluttet i august 2009. De gjenværende medlemmene sto samlet og besluttet at de «ikke vil slutte å lage musikk sammen», og dannet bandet Beady Eye
Siden starten har bandet gitt ut ett album, Different Gear, Still Speeding (2011), men et andre album forventes å komme i løpet av 2013. Bandet har fått generell anerkjennelse for sin musikk fra Oasis' fans, og musikkmagasinet Q hevdet at deres debutalbum er det beste Liam Gallagher har gjort siden (What's the Story) Morning Glory?
Den 10 juni 2013 slapp Beady Eye sitt andre album, navnet på dette albummet var BE.
Lørdag 25.10.2014 annonserte vokalist og låtskriver via sin Twitterkonto at Beady Eye hadde splittet opp. Ikke lenge etter la også gitarist Andy Bell ut et innlegg på Twitter der han takket fansen for all støtten de hadde fått. 


== Eksterne lenker ==
Offisielt nettsted 
(en) Beady Eye – kategori av bilder, video eller lyd på Commons 
(en) Beady Eye på Internet Movie Database 
(en) Beady Eye på Discogs 
(en) Beady Eye på MusicBrainz 
(en) Beady Eye på Spotify 
(en) Beady Eye på Songkick 
(en) Beady Eye på Last.fm 
(en) Beady Eye på AllMusic 
Beady Eye på Twitter 
Beady Eye på Facebook 
Beady Eye på Instagram 
Beady Eye på YouTube 
Beady Eye på Myspace